Magar que nun ye definitivu, Conceyu Abiertu quixo facer públicu y denunciar el determín tomáu pola XEZ de Llaviana porque supón l'enésimu ataque escontra la llingua asturiana y aquellos ciudadanos que la empleguen. Ye más, Conceyu Abiertu  llamenta que los responsables de la XEZ de Llaviana tovía nun conozan la sentencia 48/2000, de 24 de febreru, del Tribunal Constitucional (BOE nº 76, 29 de marzu de 2000) qu'anulaba'l determín de la Xunta Ellectoral Provincial d'Asturies de nun proclamar les candidatures de la organización política Andecha Astur al Congresu los Diputaos y al Senáu pola mesma razón, al considerar que se taba vulnerando'l drechu de les persones a acceder a los cargos públicos en condiciones d'igualdá, sentando un precedente  hestóricu.